पाएं अपने शहर की ताज़ा ख़बरें और फ्री ई-पेपरडाउनलोड करें
कांकेर के कोड़ेखुरसे से लापता सहायक आरक्षक मनोज मरकाम के बारे में कोई भी जानकारी हाथ नहीं लग पाई है। रविवार को मानपुर व कांकेर पुलिस की टीम पूरे इलाके में सर्च ऑपरेशन चलाती रही। लेकिन जवान के संबंध में कोई भी सुराग नहीं मिल पाया।
अफसरों ने बताया कि जवान मनोज मरकाम जिस दिन लापता हुआ, उसी दिन से उसका मोबाइल फोन भी बंद आ रहा है। अंतिम लोकेशन भी कोड़ेखुरसे ही मिला है। रविवार को अफसर जवान के घर भी पहुंचे, जहां भी उसके बारे में कोई जानकारी नहीं मिल पाई। सुबह से शाम तक चली खोजबीन के बाद अफसर वापस पुलिस थानों में लौट गए हैं।
सोमवार सुबह से फिर सभी चिन्हित इलाकों में सर्चिंग शुरु की जाएगी। शनिवार सुबह जवान मनोज मरकाम की बाइक रानावाही गांव में मिल थी, जिसमें बाइक की चाबी भी लगी हुई थी। बाइक से कुछ संदिग्ध पर्चे भी बरामद हुए थे।
पूरे मामले को नक्सली घटनाक्रम से भी जोड़कर देखा जा रह है। हालांकि अफसर इसमें किसी तरह के नक्सली एंगल की बात स्पष्ट तौर पर नहीं कर रहे हैं। अफसरों ने दर्जनभर से अधिक लोगों से जवान के बारे में पूछताछ की। पुख्ता सुराग पुलिस के हाथ नहीं लग पाया है।
आसपास नक्सलियों के मूवमेंट की भी सूचना नहीं
इधर पुलिस सूत्रों ने बताया कि जिस हिस्से से मनोज मरकाम लापता हुआ है, उस पूरे क्षेत्र में फिलहाल कोई भी नक्सल मूवमेंट की सूचना नहीं मिली है। पुलिस के खुफिया तंत्र ने इलाके में फिलहाल नक्सलियों की मौजदूगी की भी पुष्टि नहीं की है। खबर है कि इस हिस्से में सक्रिय दलम बीते कुछ समय से टीसीओसी के लिए बस्तर की ओर मूव कर चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn